da en da da da sv en da id en et da sv da da da da en da en en da da da en da et da da da da da da da da eo da da da da da da da da da et da da da da it en nn da da da da da da da da da da da hu da da da da da da da da da da da da da da da da sv da da da da da da da da da da da da da da da da da da da da da da da da da da da da da da da da da da da da da da da da da da da da da nb da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da sv da da de en da en da ko da da nb nb nb ms nb nb nb da da da es de de da da en da eu da da da da da ar hu sv da da da it
Du skal melde flytning til kommunen senest fem dage, efter du har skiftet bopæl
Mistet, slidt eller ødelagt kørekort
Opkrævning af restancer på daginstitutionsområdet
SKAT i forbindelse med dødsbo
Når du flytter skal din flytning meldes til folkeregistret i den kommune til flytter til senest fem dage efter, du er flyttet. Flyttedatoen er den dag hvor du har flyttet dine ejendele og overnatter på adressen.
Du kan melde flytning for dig selv og de øvrige beboere i nuværende husstand.
Du kan tidligst melde flytning fire uger, før du skifter adresse.
Flytning er en digital selvbetjeningsløsning, og du skal derfor selv melde flytning med dit NemID.
PostNord får automatisk besked om din nye adresse når den er trådt i kraft. (Dog ikke hvis du har navne- og adressebeskyttelse.)
Husk at sætte navn på din nye postkasse.
Anmeld flytning til folkeregistret Bestil bopælsattest Fjern person fra min adresse
Oplys kommunen om ny adresse og vælg læge
Du har pligt til at oplyse din nye adresse senest fem dage, efter du har skiftet bopæl. Flyttedatoen er den dag, du faktisk er flyttet ind. Det vil sige, når du har flyttet dine ejendele og overnatter på adressen.
Du kan melde flytning for dig selv og for de øvrige beboere i husstanden.
Du kan tidligst anmelde flytning fire uger, før du skifter adresse.
Du skal melde din flytning digitalt, og du vælger samtidigt din læge.
PostNord får automatisk besked om din flytning, når den træder i kraft. (Dog ikke, hvis du har navne- og adressebeskyttelse.)
Husk at sætte navn på din nye brevkasse. Mindst efternavnene på de postmodtagere, der anvender brevkassen, men også gerne fornavnene, for det mindsker risikoen for fejl.
Har du i en afgrænset periode brug for at få din post sendt til en anden adresse end din folkeregisteradresse, skal du give dine afsendere besked.
Hvis du ønsker navne- og adressebeskyttelse, skal du huske at søge om det i forbindelse med din flytteanmeldelse.
Bemærk også, at du selv skal give besked til PostNord, hvis du har eller vil have navne- og adressebeskyttelse hos dem. Dermed frabeder du dig videregivelse af information til andre distributionsselskaber end PostNord.
Flytning og eftersendelse af post hos PostNord (nyt vindue)
Hvis du ikke har mulighed for at betjene dig selv på nettet, kan du få hjælp i kommunens borgerservice.
Jeg har ikke NemID - hvad gør jeg?
Hvis du ikke anmelder din flytning i tide, kan du få en bøde.
Hvad er en c/o-adresse?
Hvis du flytter ind hos en ejer eller lejer, og dit eget navn ikke står på døren, skal du angive ejerens eller lejerens navn i feltet 'Hos (c/o er en forkortelse for det engelske udtryk "Care of")'. Du kan ikke registreres i CPR på en c/o-adresse, hvis du ikke rent faktisk også bor der.
Kommunen kan kræve, at ejeren/lejeren med en logiværtserklæring bekræfter, at du bor hos ham eller hende.
Flytning i særlige tilfælde
I nogle kommuner er det i nogle situationer ikke muligt at bruge den digitale løsning. Du skal i stedet kontakte kommunens borgerservice.
Det kan fx være, hvis du:
flytter fra en ukendt til en fast adresse eller omvendt
bliver løsladt fra et fængsel og skal flytte til en ny adresse
Flytning til eller i udlandet
Flytter du til udlandet i mere end seks måneder, skal du melde flytning digitalt, og hvis du flytter adresse i udlandet, kan du også melde din nye udenlandske adresse digitalt.
Guide: Når du flytter til udlandet
Udrejse fra Danmark i mere end 6 måneder
Kan ikke selv melde flytning
Hvis du ikke selv er i stand til at melde flytning, kan du give en fuldmagt til en pårørende.
Valg af læge ved flytning
Det er gratis at skifte læge, når det sker samtidigt med din flytteanmeldelse til kommunens folkeregister. Du kan frit vælge en læge eller klinik, der har åbent for tilgang af nye patienter.
Du kan læse mere om reglerne for at skifte læge på siden 'Valg af læge'.
Har du netop meldt flytning - og har du lavet en fejl - så kan du selv slette flytningen, så længe den ikke er blevet sagsbehandlet.
Du logger på med NemID/MitID samme sted, som du loggede på med, da du anmeldte flytningen.
Er flytningen endnu ikke blevet sagsbehandlet, vil du på første side under 'Igangværende flytning' kunne klikke på 'Slet flytning'.
Kommunen kan ændre din adresse i CPR
Kommunen har ret til at ændre dine oplysninger, hvis:
det kan bevises, at du ikke bor på den adresse, du er registreret med i CPR
eller du nægter at ændre din adresse.
C/O-adresse, logerende og logivært
Hvis du skal være logerende og dit eget navn ikke kan stå på døren eller postkassen, skal du i den digitale flytteanmeldelse oplyse:
ejeren/udlejerens, dvs. logiværtens, navn i feltet ”c/o Navn”
om den eller de nuværende beboere bliver boende på adressen
Forkortelsen c/o kommer fra det engelske udtryk ”care of” og svarer til 'boende hos'.
Når du registrerer dig på en c/o-adresse, betyder det, at du tilmelder dig, bor, sover og jævnligt opholder dig fysisk på adressen.
Kommunen kan bede ejeren/udlejeren, dvs. logiværten, om at bekræfte, at du bor og sover på adressen. Det sker ved, at ejeren/udlejeren udfylder en logiværtserklæring.
Hvordan får jeg stadig post til døren?
Er du bevægelseshæmmet eller har andre nedsatte funktioner, kan du få posten bragt til din dør. Der gælder ingen særlige regler for folkepensionister på området, men fælles er, at du skal søge kommunen om at få posten bragt til døren.
Læs mere om reglerne på siden om post til døren.
Hvor længe bliver min post eftersendt?
Når du har meldt flytning, bliver breve, aviser, blade og magasiner automatisk eftersendt til din nye adresse de følgende seks måneder.
Dog eftersender PostNord ikke pakker. De bliver sendt retur til afsenderen.
Har du i en afgrænset periode brug for at få din post sendt til en anden adresse end din folkeregisteradresse, skal du give dine afsendere besked.
Meld flytning til dit elselskab
Du kan tidligst melde flytning til dit elselskab, 2 måneder før du flytter. Vær opmærksom på, at du hæfter for elforbruget på din gamle adresse, indtil dit elselskab har registreret, at du er flyttet.
Når du flytter ud
Når du flytter ud, skal du melde din flytning til dit elselskab, senest 10 hverdage før du flytter, hvis du vil undgå at betale for den nye beboer.
Har du boet til leje? Så er din flyttedato den sidste dato, du hæfter for husleje – inkl. opsigelsesperioden. Har du solgt din bolig? Så er din flyttedato, den dag du overdrager boligen til den nye ejer.
Når du flytter ind
Når du flytter ind, skal du melde din flytning til dit elselskab senest den dag, du overtager boligen.  Hvis du endnu ikke har en digital, fjernaflæst måler, skal du aflæse din elmåler, når du flytter.
På dit elselskabs hjemmeside kan du læse mere om, hvad der præcist gælder for dig.
Find oplysninger om alle el-leverandører via Elpris.dk:
Elpris.dk - sammenlign priser på el (nyt vindue)
Find oplysninger om alle gas-leverandører via Gasprisguiden:
Gasprisguiden - sammenlign priser på gas (nyt vindue)
Hvis det er relevant, skal du også aflæse målere og melde flytning til din varme-, gas- og vandleverandør.
Når du flytter hjemmefra, har du pligt til senest fem dage efter flytningen at melde flytning til kommunen.
Du kan sende en flyttemeddelelse til kommunen via selvbetjeningsløsningen 'Anmeld flytning til folkeregistret'. PostNord får automatisk besked om din nye adresse.
Meddel selv adresseændring til dine øvrige kontakter. Fx: Din arbejdsgiver, blodbanken, diverse abonnementer, fritidsaktiviteter, konto- og medlemskort, din tandlæge og andre.
Guide: Når du skal flytte
Flytte hjemmefra - Guide til at styre dine penge (nyt vindue)
Læs om skat for unge (nyt vindue)
Forsikring når du flytter hjemmefra (nyt vindue)
Læs mere om boligstøtte på borger.dk (nyt vindue)
Regler for medielicens og tilmelding (nyt vindue)
Det er dine forældre, som bestemmer, hvor du skal bo, indtil du bliver myndig som 18-årig. Hvis du skal flytte adresse alene, skal din forælder med forældremyndighed lave flytteanmeldelsen.
Hvis det går dårligt derhjemme, kan du få hjælp i kommunen. Børnetelefonen kan guide dig til den bedste hjælp. Ring til Børnetelefonen på 116 111.
Et barn skal, ligesom voksne, være registreret på den adresse, hvor det opholder sig mest. Det gælder også, hvis I som forældre bor hver for sig, og uanset hvem af jer, der er bopæls- eller samværsforælder.
Hvis barnet bor hos dig, og du ønsker at ændre barnets bopælsadresse, skal du varsle det til den anden forælder senest seks uger, før flytningen finder sted. Dette gælder både, hvis I har fælles forældremyndighed, eller hvis én af jer har forældremyndigheden alene.
Regler i forbindelse med flytning, når vi har børn sammen
Må jeg flytte til udlandet, når vi har børn sammen?
Hvordan anmelder jeg adresseændring for mit barn?
Når dit mindreårige barn skal flytte adresse, skal det anmeldes i den kommune, hvor barnet skal bo. Inden flytningen af dit barn kan blive registreret i CPR, skal kommunen tage stilling til, om den anmeldte flytning kan accepteres. Kommunen skal fx partshøre den forælder, der ikke flytter med, hvis han / hun ikke over for kommunen har accepteret flytningen.
Den anden forælder får et brev fra kommunen, et partshøringsbrev.
Ved enighed mellem forældrene registrerer kommunen den nye adresse for barnet.
Ved uenighed mellem forældrene beder kommunen om flere oplysninger om barnets faktiske ophold. Derefter træffer kommunen en afgørelse
CPR om børneflytninger (nyt vindue)
Hvilke konsekvenser har registreringen af barnets bopæl?
Registreringen har både betydning for tildelingen af offentlige ydelser og tilskud og for jeres bidrag til forsørgelsen af barnet.
Læs mere om børne- og ungeydelse/børnecheck
Læs mere om boligstøtte på borger.dk (nyt vindue)
Bopælspligt indebærer, at du som ejer af en helårsbolig har pligt til at sørge for, at boligen er beboet mindst 180 dage om året – enten af dig selv eller udlejet til en anden.
Bopælspligten er reguleret i Boligreguleringslovens kapitel 7 om benyttelse af boliger. Grænsen på de 180 dage nævnes ikke i loven, men er praksis pga. Skattestyrelsens regler om skattepligt.
Kommunen fastlægger i lokalplaner, hvilke helårsboliger inden for kommunegrænsen, der har bopælspligt.
Bopælspligten er indført for at undgå affolkning i landdistrikterne, at modvirke dannelse af ”sommerhuskvarterer” i områder, der er tiltænkt til helårsbeboelse samt at forhindre uhæmmet spekulation i boligmarkedet
Der er dog undtagelser fra reglen om bopælspligt:
Bopælspligten gælder ikke, hvis du er ved at sælge din helårsbolig. Du må altså gerne flytte til en anden bolig – også selv om du kommer til at overskride de 180 dage.
Nybyggede boliger bliver ofte først omfattede af bopælspligt, når de er blevet benyttede til helårsbolig – dvs med tilmelding til folkeregistret.
Flexboliger er helårsboliger, hvor kommunen har givet tilladelse til anvendelse som fritidsbolig.
Kommunen kan også vælge at sløjfe bopælspligten for særlige områder – eller endda for hele kommunen.
Kontakt altid kommunen for at finde ud af, om der er bopælspligt på en bestemt helårsbolig – eller om boligen fx har status som flexbolig.
Hvis du vil klage
Ønsker du at klage over kommunens afgørelse i forbindelse med ændring af din adresse, skal du sende klagen til din bopælskommune.
Kommunen vil herefter sende klagen videre til CPR-kontoret, hvis kommunen fastholder afgørelsen.
Kontakt CPR-kontoret (nyt vindue)
Guide: Når du skal flytte Guide: Når du flytter til udlandet Valg af læge Navne- og adressebeskyttelse - Til- eller frameld Post til døren Økonomisk tilskud fra kommunen - bl.a. flytteudgifter i særlige tilfælde Hvor skal barnet bo? Det Centrale Personregister (CPR), herunder bopælsattest Registerindsigt Elforbrug og elpriser
Boligejer om bopælspligt, undtagelser og flexbolig (nyt vindue) Flytte hjemmefra - Guide til at styre dine penge (nyt vindue) DR om betaling af medielicens over skatten (nyt vindue) Politiet om ændring af våbendata, fx ved ny adresse (nyt vindue)
Du kan se de gældende love og regler om flytninger inden for Danmark i kapitel 4 i "CPR-loven - Bekendtgørelse af lov om Det Centrale Personregister".
CPR-loven (nyt vindue) Bekendtgørelse om folkeregistrering m.v. (Note: Gælder til 31/12-2022) (nyt vindue) Vejledning om folkeregistrering (nyt vindue) Postloven (nyt vindue) Bekendtgørelse om postbefordring og postvirksomheder (nyt vindue) Adressebekendtgørelsen (nyt vindue) Lejeloven (nyt vindue)
Tlf. 43 28 28 28
Mandag - onsdag: Kl. 09.00 - 13.00
Torsdag: Kl. 13.00 - 17.30
Fredag: Kl. 09.00 - 12.00
Mandag - onsdag: Kl. 09.00 - 14.30
Torsdag: Kl. 13.00 - 17.30
Fredag: Kl. 09.00 - 12.00
Undgå lang ventetid i telefonen
Sidst opdateret den 07. oktober 2022
Skrevet af borger.dk og Brøndby Kommune
Telefon: 43 28 28 28
Tilgængelighedserklæring Kontakt og åbningstider
Akut hjælp – uden for åbningstid
Abonner på nyheder fra brondby.dk